# Euroopa Liidu C 325A/29.

| | ISSN 1977-0898 |
| --- | --- |
| Euroopa Liidu
  Teataja | C 325A |
| | |
| Eestikeelne väljaanne | Teave ja teatised | 65. aastakäik29. august 2022 |

ISSN 1977-0898

Euroopa Liidu

Teataja

C 325A

Eestikeelne väljaanne

Teave ja teatised

65. aastakäik29. august 2022

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Ühenduse Sordiamet |
| 2022/C 325 A/01 | Konkursikutse Ühenduse Sordiameti apellatsiooninõukogu esimehe ametikoha täitmiseks — COM/2022/20088 | 1 |

Sisukord

Lehekülg

V   Teated

HALDUSMENETLUSED

Ühenduse Sordiamet

2022/C 325 A/01

Konkursikutse Ühenduse Sordiameti apellatsiooninõukogu esimehe ametikoha täitmiseks — COM/2022/20088

1

---

| ET | |
| --- | --- |

ET

---

V Teated

HALDUSMENETLUSED

Ühenduse Sordiamet

| 29.8.2022 | ET | Euroopa Liidu Teataja | CA 325/1 |
| --- | --- | --- | --- |

29.8.2022

ET

Euroopa Liidu Teataja

CA 325/1

---

Konkursikutse Ühenduse Sordiameti apellatsiooninõukogu esimehe ametikoha täitmiseks

COM/2022/20088

(2022/C 325 A/01)

Ühenduse Sordiamet

Ühenduse Sordiamet (edaspidi nimetatud „CPVO“ või „amet“) on sõltumatu ELi amet, mis loodi nõukogu 27. juuli 1994. aasta määrusega (EÜ) nr 2100/94 ühenduse sordikaitse kohta (1). Juriidilise isiku staatusega ELi ametina vastutab CPVO ühenduse sordikaitse süsteemi juhtimise eest. Kõnealune süsteem kaitseb Euroopa Liidu tasandil uusi taimesorte intellektuaalomandiõigusega. CPVO ülesanne on rakendada ja edendada tõhusat intellektuaalomandiõiguse süsteemi, mis toetab uute taimesortide loomist ühiskonna hüvanguks.

Amet asub Prantsusmaal Angers’s. Ametil on ligikaudu 50 töötajat ja selle aastaeelarve on umbes 20 miljonit eurot. Eelarvet rahastatakse peamiselt ametile mitmesugustest lõivudest laekuva tuluga.

Lisateavet saab ameti veebisaidilt https://cpvo.europa.eu/.

Eespool nimetatud määruses (EÜ) nr 2100/94 on sätestatud, et ameti juurde moodustatakse üks või mitu apellatsiooninõukogu. Apellatsiooninõukogu loodi komisjoni määrusega (EÜ) nr 874/2009 (2) ning see vastutab ameti otsuste peale esitatud kaebuste arutamise eest; need otsused võivad muu hulgas olla seotud ühenduse sordikaitse andmise või selle andmisest keeldumisega, ühenduse sordikaitse andmise kohta esitatud vastuväidetega, ühenduse sordikaitse tühistamise ja kehtetuks tunnistamisega ning sundlitsentside andmise või andmisest keeldumisega.

Apellatsiooninõukogusse kuuluvad esimees, veel kaks liiget ning nende asendusliikmed. Kui apellatsiooninõukogu leiab, et menetletava kaebuse puhul on see vajalik, võib ta valida kuni kaks täiendavat liiget.

Lisateavet apellatsiooninõukogu kohta leiab CPVO veebisaidilt https://cpvo.europa.eu/en/about-us/law-and-practice/board-appeal.

Pakutav ametikoht

CPVO otsib apellatsiooninõukogu esimehe ametikoha täitjat.

Esimees teeb järgmist:

| — | valib iga juhtumi jaoks apellatsiooninõukogu teised liikmed ja nende vastavad asendusliikmed kvalifitseeritud liikmete nimekirjast, mille on koostanud ameti haldusnõukogu, |
| --- | --- |

—

valib iga juhtumi jaoks apellatsiooninõukogu teised liikmed ja nende vastavad asendusliikmed kvalifitseeritud liikmete nimekirjast, mille on koostanud ameti haldusnõukogu,

| — | juhib ameti apellatsiooninõukogu ning täidab esimehele määrusega (EÜ) nr 2100/94 määratud volitusi. |
| --- | --- |

—

juhib ameti apellatsiooninõukogu ning täidab esimehele määrusega (EÜ) nr 2100/94 määratud volitusi.

| — | Esindada CPVOd ja osaleda asutustevahelises menetlusvõrgustikus (IAAPN), et edendada apellatsioonimenetluste ja ühist huvi pakkuvate küsimuste alast koostööd, koordineerimist, teadmiste ja parimate tavade jagamist nende ELi ametite vahel, milles on loodud apellatsiooninõukogu või samaväärne organ. |
| --- | --- |

—

Esindada CPVOd ja osaleda asutustevahelises menetlusvõrgustikus (IAAPN), et edendada apellatsioonimenetluste ja ühist huvi pakkuvate küsimuste alast koostööd, koordineerimist, teadmiste ja parimate tavade jagamist nende ELi ametite vahel, milles on loodud apellatsiooninõukogu või samaväärne organ.

Apellatsiooninõukogu esimees on sõltumatu. Otsuste tegemisel ei ole ta seotud mingite juhistega.

Esimehe puudumisel täidab esimehe ülesandeid asendusliige.

Nõuded

| — | Kandidaat peab olema ELi liikmesriigi kodanik. |
| --- | --- |

—

Kandidaat peab olema ELi liikmesriigi kodanik.

| — | Kandidaat ei tohi Ühenduse Sordiametis täita muid tööülesandeid. |
| --- | --- |

—

Kandidaat ei tohi Ühenduse Sordiametis täita muid tööülesandeid.

| — | Kandidaat peab oskama üht Euroopa Liidu ametlikku keelt (3) väga heal tasemel ja teist ametlikku keelt rahuldaval tasemel. |
| --- | --- |

—

Kandidaat peab oskama üht Euroopa Liidu ametlikku keelt (3) väga heal tasemel ja teist ametlikku keelt rahuldaval tasemel.

| — | Samuti peab kandidaadil olema:






  — | akadeemiline kraad (eelistatavalt magistrikraad) intellektuaalomandi ja/või sordikaitse valdkonnas; |
| --- | --- | --- |

—

Samuti peab kandidaadil olema:

—

akadeemiline kraad (eelistatavalt magistrikraad) intellektuaalomandi ja/või sordikaitse valdkonnas;

| — | Vähemalt kümneaastane ülikoolijärgne töökogemus (4) intellektuaalomandi, sordikaitse või taimesortide registreerimise valdkonnas. |
| --- | --- |

—

Vähemalt kümneaastane ülikoolijärgne töökogemus (4) intellektuaalomandi, sordikaitse või taimesortide registreerimise valdkonnas.

| — | Kasuks tuleb juriidiline või samalaadne kogemus intellektuaalomandi valdkonnas, samuti haldus- ja juhtimiskogemus, mis on omandatud eelistatavalt liikmesriigi avalikus teenistuses või valitsustevahelises organisatsioonis. |
| --- | --- |

—

Kasuks tuleb juriidiline või samalaadne kogemus intellektuaalomandi valdkonnas, samuti haldus- ja juhtimiskogemus, mis on omandatud eelistatavalt liikmesriigi avalikus teenistuses või valitsustevahelises organisatsioonis.

Eespool nimetatud nõuded peavad olema täidetud taotluste esitamise tähtajaks.

Valikumenetlus ja ametisse nimetamine

Apellatsiooninõukogu esimehe praegune ametiaeg kestab 18. veebruarini 2023. Määruses (EÜ) nr 2100/94 sätestatud tingimuste alusel teeb esimehe ametisse nimetamise kohta otsuse Euroopa Liidu Nõukogu, lähtudes kandidaatide nimekirjast, mille esitab Euroopa Komisjon pärast Ühenduse Sordiameti haldusnõukogu arvamuse saamist.

Selle konkursikutse eesmärk on võimaldada Euroopa Komisjonil koostada nõukogule esitatav nimekiri esimehe ametikohale sobivatest kandidaatidest. Kandidaadid peaksid arvestama sellega, et nimekirja kandmine ei taga ametisse nimetamist.

Euroopa Komisjon moodustab valikukomisjoni, kes kutsub ametikohaga seotud konkreetsetele nõuetele kõige paremini vastavad ning pädevuse ja eespool esitatud kriteeriumide põhjal välja valitud kandidaadid vestlusele. Pärast vestlusi võtab Euroopa Komisjon vastu kandidaatide nimekirja, mis esitatakse enne nõukogule edastamist ameti haldusnõukogule arvamuse avaldamiseks. Kandidaadid võidakse kutsuda vestlusele asjaomase volinikuga.

Ametiaeg on viis aastat. Kooskõlas määrusega (EÜ) nr 2100/94 võib sama isiku ametiaja lõppemisel ametisse tagasi nimetada.

Võrdsed võimalused

Euroopa Komisjon ja CPVO kohaldavad võrdsete võimaluste ja mittediskrimineerimise poliitikat. CPVO kohaldab töölevõtmisel võrdsete võimaluste poliitikat ning võtab kandideerimisavaldusi vastu soo, rassi või etnilise päritolu, usutunnistuse või maailmavaate, vanuse või seksuaalse sättumuse, perekonnaseisu või pereolude alusel vahet tegemata. Kõigile valikumenetluses osalejatele antakse võrdsed võimalused näidata oma võimeid. Töölevõtmine toimub võimalikult ulatuslikult geograafiliselt alalt kõigi Euroopa Liidu liikmesriikide kodanike hulgast.

Teenistustingimused

Esimees ei pea seega peatama oma kutsetegevust, kuid see tegevus peab olema kooskõlas nõudega, et apellatsiooninõukogude liikmed on sõltumatud. Apellatsiooninõukogu esimehe, esimehe asendusliikme ja liikmete suhtes, kes ei tööta Euroopa Liidu teenistujatena, ei kohaldata Euroopa Liidu ametnike personalieeskirju ning liidu muude teenistujate teenistustingimusi (edaspidi „personalieeskirjad“) (määruse (EÜ) nr 2100/94 artiklid 31 ja 47).

Esimees peaks neid tööülesandeid täitma kalendriaastas vähemalt kümnel päeval.

CPVO haldusnõukogu 19. septembri 2019. aasta otsuses on sätestatud järgmine.

| A) | Apellatsiooninõukogu esimehe puhul, kes on ELi teenistuja, on töötasu järgmine:






  1. | ELi institutsioonis, asutuses või organis alaliselt töötavad ELi teenistujad, kes on nimetatud CPVO apellatsiooninõukogusse, ei tohi saada teistelt ELi institutsioonidelt töötasu, vaid võivad saada üksnes lähetuskulude hüvitist kooskõlas personalieeskirjadega. Seetõttu tuleb CPVO apellatsiooninõukogu esimeheks nimetamine leppida kokku asjaomase ELi institutsiooni või asutusega. |
| --- | --- | --- |

A)

Apellatsiooninõukogu esimehe puhul, kes on ELi teenistuja, on töötasu järgmine:

1.

ELi institutsioonis, asutuses või organis alaliselt töötavad ELi teenistujad, kes on nimetatud CPVO apellatsiooninõukogusse, ei tohi saada teistelt ELi institutsioonidelt töötasu, vaid võivad saada üksnes lähetuskulude hüvitist kooskõlas personalieeskirjadega. Seetõttu tuleb CPVO apellatsiooninõukogu esimeheks nimetamine leppida kokku asjaomase ELi institutsiooni või asutusega.

| 2. | CPVO võib sõlmida ELi institutsiooni või asutusega teenustaseme kokkuleppe või vastastikuse mõistmise memorandumi, millega reguleeritakse CPVO apellatsiooninõukogusse nimetatud teenistujate kulude (sh lähetuskulude) hüvitamise tingimusi. |
| --- | --- |

2.

CPVO võib sõlmida ELi institutsiooni või asutusega teenustaseme kokkuleppe või vastastikuse mõistmise memorandumi, millega reguleeritakse CPVO apellatsiooninõukogusse nimetatud teenistujate kulude (sh lähetuskulude) hüvitamise tingimusi.

| B) | Apellatsiooninõukogu esimehe puhul, kes ei ole ELi teenistuja, on töötasu järgmine:






  1. | töötasu tegeliku tööpäeva kohta (1 päev / 8 tundi): 500 (eurodes); |
| --- | --- | --- |

B)

Apellatsiooninõukogu esimehe puhul, kes ei ole ELi teenistuja, on töötasu järgmine:

1.

töötasu tegeliku tööpäeva kohta (1 päev / 8 tundi): 500 (eurodes);

| 2. | maksimumtasu ühe kaebuse kohta: 7 500 (eurodes). |
| --- | --- |

2.

maksimumtasu ühe kaebuse kohta: 7 500 (eurodes).

| 3. | Lisaks nimetatud tasule saab apellatsiooninõukogu esimees hüvitist järgmiste kulude katmiseks:






  a) | sõidu- ja elamiskulud vastavalt uusimatele eeskirjadele, mis käsitlevad nende ekspertide kulude hüvitamist, kes tulevad CPVO koosolekutele või sõidavad mujale CPVO nimel koosolekutel osalemiseks; |
| --- | --- | --- |

3.

Lisaks nimetatud tasule saab apellatsiooninõukogu esimees hüvitist järgmiste kulude katmiseks:

a)

sõidu- ja elamiskulud vastavalt uusimatele eeskirjadele, mis käsitlevad nende ekspertide kulude hüvitamist, kes tulevad CPVO koosolekutele või sõidavad mujale CPVO nimel koosolekutel osalemiseks;

| b) | üks lisatööpäev sõiduks Angers’sse ja tagasi, tingimusel et kohtuistung suuliste seisukohtade ärakuulamiseks toimub ja sõiduaeg on pikem kui üks tund. Kui apellatsiooninõukogu vaatab ühe päeva jooksul või mitmel järjestikusel päeval läbi mitu juhtumit, antakse sõiduajaks ainult üks lisapäev. |
| --- | --- |

b)

üks lisatööpäev sõiduks Angers’sse ja tagasi, tingimusel et kohtuistung suuliste seisukohtade ärakuulamiseks toimub ja sõiduaeg on pikem kui üks tund. Kui apellatsiooninõukogu vaatab ühe päeva jooksul või mitmel järjestikusel päeval läbi mitu juhtumit, antakse sõiduajaks ainult üks lisapäev.

Punkti 3 ei kohaldata juhtudel, kui istung toimub virtuaalselt.

Apellatsiooninõukogu istungid toimuvad CPVO asukohas Angers’s Prantsusmaal või virtuaalselt.

Ametikoht on vaba alates 19. veebruarist 2023.

Sõltumatus ja huvide deklaratsioon

Enne ametikohale asumist peab apellatsiooninõukogu esimees kinnitama, et ta kohustub tegutsema sõltumatult avalikes huvides, ja deklareerima huvid, mis võivad tema sõltumatust kahjustada (5).

Kandideerimisavalduse esitamise kord

Kontrollige enne kandideerimisavalduse esitamist hoolikalt, kas täidate kõik nõuded, eriti diplomi, erialase töökogemuse ning keeleoskuse kohta kehtestatud nõuded. Kandidaadid, kes nõudeid ei täida, langevad valikumenetlusest automaatselt välja.

Avalduse esitamiseks peate registreeruma internetis järgmisel veebisaidil ja järgima menetluse eri etappide kohta esitatud juhiseid:

https://ec.europa.eu/dgs/human-resources/seniormanagementvacancies/

Teil peab olema toimiv e-posti aadress. Seda kasutatakse Teie registreerumise kinnitamiseks ja Teiega ühenduse pidamiseks valikumenetluse kõikides etappides. Seepärast palume Teil Euroopa Komisjoni teavitada, kui Teie e-posti aadress muutub.

Avaldusele tuleb lisada PDF-vormingus, eelistatavalt Europass CV formaadis (6) elulookirjeldus ja täita veebis motivatsioonikiri (kuni 8 000 tähemärki). Elulookirjelduse ja motivatsioonikirja võib esitada ükskõik millises Euroopa Liidu ametlikus keeles.

Veebipõhise registreerumise lõpetamisel saate e-kirja, milles kinnitatakse, et Teie avaldus on registreeritud. Kui Te e-kirjaga kinnitust ei saa, siis avalduse esitamine ebaõnnestus!

Juhime Teie tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab Teiega kandideerimisavalduse asjus otse ühendust.

Kui vajate lisateavet ja/või kui esineb tehnilisi probleeme, saatke e-kiri aadressil HR-MANAGEMENT-ONLINE@ec.europa.eu

Avalduste esitamise lõpptähtaeg

Avalduse esitamise lõpptähtaeg on 29. septembril 2022 kell 12.00 päeval Brüsseli aja järgi. Hiljem ei ole kandideerimisavaldust enam võimalik esitada.

Õigeaegse veebis registreerumise eest vastutab kandidaat ise. Soovitame tungivalt mitte oodata registreerumisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu enne täitmise lõpetamist katkeda ja sel juhul tuleb Teil kogu protsessi korrata. Pärast registreerumistähtaja möödumist andmeid enam lisada ei saa. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjonide töö on konfidentsiaalne. Kandidaatidel on keelatud otse või kaudselt, isiklikult või kellegi vahendusel valikukomisjoni liikmetega ühendust võtta. Kõik järelepärimised tuleb saata vastava valikukomisjoni sekretariaadile.

Isikuandmete kaitse

Komisjon tagab, et kandidaatide isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (7). Eriti pööratakse tähelepanu nimetatud andmete konfidentsiaalsusele ja turvalisusele.

---

(1)  EÜT L 227, 1.9.1994, lk 1.

(2)  Komisjoni 17. septembri 2009. aasta määrus (EÜ) nr 874/2009, milles sätestatakse nõukogu määruse (EÜ) nr 2100/94 rakenduseeskirjad seoses menetlusega Ühenduse Sordiametis (ELT L 251, 24.9.2009, lk 3).

(3)  https://eur-lex.europa.eu/legal-content/EN/TXT/?uri=CELEX%3A01958R0001-20130701

(4)  Erialast töökogemust võetakse arvesse üksnes juhul, kui see on saadud tegeliku töösuhte raames, mis kujutab endast tegelikku tasustatud tööd töövõtjana (igat liiki tööleping) või teenuseosutajana. Osaajatööd arvestatakse protsendina tõendatud töötatud täistööajast. Emapuhkust/vanemapuhkust/lapsendamispuhkust võetakse arvesse, kui seda võeti töölepingu kehtivusajal. Doktoriõpet (ka tasustamata) käsitatakse töökogemusena (maksimaalselt kolm aastat), tingimusel et see on edukalt läbitud. Ühte ja sama ajavahemikku arvestatakse ainult üks kord.

(5)  Kooskõlas CPVO haldusnõukogu poolt 7. oktoobril 2021 toimunud koosolekul vastu võetud CPVO huvide konfliktide ennetamise ja haldamise poliitikaga.

(6)  Europassi vormi kohase elulookirjelduse koostamise õpetus on veebiaadressil https://europa.eu/europass/en/create-europass-cv

(7)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

---